**Կարպաչ** (լեհ.՝ *Karpacz*, գերմ.՝ *Krummhübel*), առողջարանային քաղաք և լեռնադահուկային մարզումների ու հանգստի հանգրվան Լեհաստանի հարավարևմտյան մասում՝ Ստորին Սիլեզիա վոևոդության Կարկոնոշեի շրջանում (նախկինում կոչվել է Ելենյա Գուռայի շրջան)։ Կարպաչը լեռնային արշավների, դահուկային մարզաձևերի (այդ թվում՝ դահուկային աշտարակացատկի) պարապմունքների ու մրցումների անցկացման, ինչպես նաև զբոսաշրջության կարևոր կենտրոն է Լեհաստանի ու Չեխիայի սահմանի երկայնքով ձգվող Կարկոնոշե լեռներում և ծառայում է որպես Ալպերի համապատասխան կենտրոնների այլընտրանք։ Գտնվում է ծովի մակերևույթից 480-ից 885 մետր բարձրության վրա։ Նրանից դեպի հարավ՝ դեպի Չեխիայի հետ Լեհաստանի ունեցած սահմանը վեր է խոյանում Սնեժկա (Sněžka-Śnieżka) սարը, որն ունի 1602 մետր բարձրություն։

2019 թվականի հունիսի 30-ի տվյալներով քաղաքի բնակչության թվաքանակը եղել է 4.593:

2020 թվականից Կարպաչը հյուրընկալում է ամենամյա միջազգային տնտեսական ֆորումի մասնակիցների։

Պատմություն
-----------

Կարպաչի ներկայիս տարածքում ու շրջակայքում առաջին բնակավայրերը, ամենայն հավանականությամբ, հիմնել են կելտական ցեղերի ներկայացուցիչները մեր թվականությունից առաջ 4-ից 3-րդ դարերում։

Բնակավայրը 1599 թվականին հիշատակվել է պատմական մի փաստաթղթում՝ տարածքում երկաթի ու կապարի արդյունահանման առնչությամբ։ Այդ ժամանակաշրջանում և դրանից հետո եղել է ավստրիական Հաբսբուրգներին ենթակա Բոհեմիայի թագավորության կազմում։ 1742 թվականին պրուսացիները տիրել են բնակավայրին, և հաջորդաբար՝ 1871-ից մինչև 1945 թվականը այն գտնվել է Գերմանիայի կազմում, որից հետո Պոտսդամի 1945 թվականի պայմանագրի համաձայն փոխանցվել է Լեհաստանին։ 1895 թվականից, երբ սկիզբ է դրվել նրա երկաթուղային հաղորդակցությանը, Կարպաչի պատմությունը սերտորեն կապվել է մետաղաձուլության (մետալուրգիայի) և զբոսաշրջության զարգացման հետ։

Քույր քաղաքներ
--------------

Կարպաչը բարեկամական սերտ կապեր է հաստատել հետևյալ քաղաքների հետ.

* Գերմանիա Գերմանիա, Կամենց
* Չեխիա Չեխիա, Պեց պոդ Սնեժկոու
* Գերմանիա Գերմանիա, Ռայխենբախ
* Լեհաստան Լեհաստան, Ռևալ

Պատկերասրահ
-----------

* ԵկեղեցիԵկեղեցի
* "Bachus" գինետունը"Bachus" գինետունը
* Քաղաքի կենտրոնըՔաղաքի կենտրոնը
* "Mieszko" հյուրատունը"Mieszko" հյուրատունը
* "Samotnia" լեռնային շալեն"Samotnia" լեռնային շալեն
* Պատմական վիլլաՊատմական վիլլա
* "Dom Śląski" լեռնային շալեն"Dom Śląski" լեռնային շալեն
* Սուրբ սրտի եկեղեցինՍուրբ սրտի եկեղեցին
* Սպորտի ու զբոսաշրջության թանգարանըՍպորտի ու զբոսաշրջության թանգարանը
* Railway Station in KarpaczRailway Station in Karpacz
* Gołębiewski հյուրանոցըGołębiewski հյուրանոցը
* Լոմնիցայի ամբարտակըԼոմնիցայի ամբարտակը
* Մատուռ Սնեժկա սարի լանջինՄատուռ Սնեժկա սարի լանջին
* Դահուկացատկի բլուրը՝ Orlinek-ը Դահուկացատկի բլուրը՝ Orlinek-ը

Ծանոթագրություններ
------------------

1. ↑
2. ↑  «History - Karpacz.pl». *www.karpacz.pl*.
3. ↑  «Population. Size and structure and vital statistics in Poland by territorial division in 2019. As of 30th June». *stat.gov.pl*. Statistics Poland. 2019 թ․ հոկտեմբերի 15. Վերցված է 2020 թ․ փետրվարի 14-ին.
4. ↑  «Historia». *Karpacz onLINE, imprezy, wydarzenia, noclegi Karpacz, Interaktywna Baza Noclegowa, mapa miasta KARPACZ. Noclegi w Karpaczu*. Արխիվացված է օրիգինալից 2011 թ․ հուլիսի 9-ին.
5. ↑  «Karpacz». *www.staypoland.com*.
6. ↑  «Karpacz (Krummhübel) im Riesengebirge». *www.polish-online.com*.
7. ↑  «Miasta Partnerskie». *karpacz.pl* (լեհերեն). Karpacz. Վերցված է 2020 թ․ փետրվարի 28-ին.

Արտաքին հղումներ
----------------

* Պաշտոնական կայք (Լեհերեն)
* Karpacz and wirtual Map (Լեհերեն)
* Karpacz 360 - virtual city (Լեհերեն)
* Karpacz - Krummhübel, Karbacz, Krzywa Góra (1945 r.), Drogosławice (1946 r.) na portalu polska-org.pl (Լեհերեն)
* Karpacz- Gallery (Լեհերեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կարպաչ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 4098741-3 · LCCN: n80086187 · NKC: ge129541 · VIAF: 150095992 · WorldCat VIAF: 150095992 |

 |